Երկրորդ աշխարհամարտի տարիներին Սարոյանը զորակոչվում է բանակ և նրա հարսնացու Քերոլը խոստանում է սպասել նրա վերադարձին և նամակներ գրել էությամբ պացիֆիստ և զինծառայությունը մեծ տհաճությամբ անցկացնող իր սիրեցյալին, ով արդեն իսկ ճանաչված գրող էր։ Սակայն փայլուն գրիչ ունեցող գրողի առաջ սեփական գրական ձիրքով աչքի ընկնելը հեշտ գործ չէր, իսկ Քերոլի պարագայում՝ պարզապես անհնարին էր։ Հենց այդ ժամանակ էլ ընկերուհուն օգնության է հասնում հնարամիտ Ունան՝ նրան տրամադրելով այն սիրային նամակները, որոնք մինչ իր ամուսնությունը ստացել էր իրեն անհույս սիրահարված մեկ այլ հռչակավոր գրողից՝ Ջերոմ Դեյվիդ Սելինջերից։